קתרין הייגל

קתרין מארי הייגל (באנגלית: Katherine Marie Heigl; נולדה ב-24 בנובמבר 1978) היא שחקנית, מפיקת קולנוע ודוגמנית אמריקאית. תחילה שיחקה תפקיד ראשון שלה בשנת 1995 בסרט מצור ימי 2 לצד סטיבן סגל בתור שרה רייבאק ואחר כך התפרסמה בתפקידה בתור איזבל אוונס בסדרת המדע-בדיוני "רוזוול" (2002-1999), ולאחר מכן בתור ד"ר איזבל "איזי" סטיבנס בסדרת הדרמה הרפואית "האנטומיה של גריי" (2010-2005), תפקיד שהקנה לה פרס אמי ושתי מועמדויות לפרס גלובוס הזהב. מוכרת גם בשל תפקידה בתור סמנת'ה וילר בדרמה המשפטית "Suits"‏ (2019-2018) ובסדרת הדרמה של נטפליקס "פיירפליי ליין" (2021-הווה) בתור טולי הארט. בקולנוע היא מוכרת בזכות כיכובה בסרטי הקולנוע "הדייט שתקע אותי", "27 שמלות", "האמת המכוערת", "קילרים", "חיים כמו שמכירים", "סילבסטר בניו יורק" ו"החתונה הגדולה". הייגל נולדה בוושינגטון די. סי. שבארצות הברית. אביה, פול הייגל, מנהל פיננסי וממשפחה קתולית. אמה, ננסי (לבית אנגלהרדט), אמרגנית וממשפחה לותרנית. הצעירה מתוך ארבעה אחים, כאשר אחותה מג מאומצת. התגוררה בווירג'יניה ובדנוור לפני שהמשפחה השתקעה בניו כנען, קונטיקט. שם, עברו לבית חווה גדול בסגנון ויקטוריאני עתיק בו בילתה את רוב ילדותה. ב-1986 נפגע אחיה הגדול ג'ייסון בתאונת דרכים ומת מפצעיו. לאחר שהרופא החליט שמוחו נפגע נתרמו איבריו על ידי המשפחה. כתוצאה מכך הייגל תומכת נלהבת של תרומת איברים. בעקבות מותו המירו הוריה של הייגל את הזרם של דתם לכנסייה המורמונית, ועל פי אמונה זו התחנכה. כשהייתה הייגל בת תשע, דודתה ביקרה את המשפחה והחליטה לצלם כמה תמונות של הייגל. לאחר שחזרה לביתה בניו יורק, דודתה שלחה את התמונות לכמה סוכנויות דוגמנות בהסכמת הוריה. כעבור כמה שבועות נרשמה הייגל בסוכנות דוגמנות. כמעט מיד נבחרה לדגמן במגזין פרסום. הפרסומת הראשונה שהייתה לה בטלוויזיה הייתה לדגני הבוקר צ'יריוס. קריירת המשחק שלה התחילה כאשר הייתה בת 13, בשנת 1992 שיחקה בסרט "הלילה הזה" לצידן של ג'ולייט לואיס ואלייזה דושקו. ב-1994 שיחקה בפעם הראשונה בתפקיד ראשי בקומדיה "אבי הוא הגיבור". במהלך תקופה זו הייגל עוד למדה בתיכון ושילבה את הקולנוע והדוגמנות יחד עם לימודיה. ב-1995, שיחקה הייגל בסרט "מצור 2" כאחייניתו של סטיבן סיגל. ב-1996, התגרשו הוריה של הייגל, ואמה חלתה בסרטן. בנוסף, היא שיחקה בסרט "Wish Upon A Star" (אנ') באותה שנה. ב-1997, לאחר שסיימה את לימודיה בתיכון, עברה הייגל עם אמה ללוס אנג'לס, ואמהּ הפכה למנהלת האישית שלה. ב-1998, שיחקה הייגל במחזה של ויליאם שייקספיר, "הסערה". ב-1999, היא הצטרפה לצוות השחקנים הראשי של תוכנית הטלוויזיה "רוזוול", בה היא גילמה את החייזרית איזבל אוואנס. ב-2005 נבחרה הייגל לתפקיד ד"ר איזבל (איזי) סטיבנס, בסדרה "האנטומיה של גריי". על תפקידה זכתה בפרס אמי, והייתה מועמדת לפרס גלובוס הזהב. ב-2007 שיחקה הייגל בסרט שובר הקופות "הדייט שתקע אותי", בתפקיד ראשי וביסס את מעמדה כשחקנית נחשבת. ב-2008, יצאה הקומדיה הרומנטית בכיכובה, "27 שמלות", לצדו של ג'יימס מרסדן. הסרט היה לשובר קופות. בקיץ 2009 יצאה לבתי הקולנוע קומדיה רומנטית חדשה בכיכובה של הייגל - "האמת המכוערת", בה היא משחקת לצדו של ג'רארד באטלר. גם סרט זה הפך לשובר קופות. בקיץ 2010 יצאה לבתי הקולנוע קומדיה חדשה בכיכובה של הייגל - "קילרים". באותה שנה שיחקה בדרמה הקומית "חיים כמו שמכירים" לצד ג'וש דוהאמל. ב-2014 דיבבה את דמותה של אנדי בסרט האנימציה "שודדי הפיצוחים" וב-2017 שבה לדבב אותה בסרט "שודדי הפיצוחים 2: טבעי להשתגע". באותה שנה שיחקה בסרט המתח "בלתי נשכח" בתפקיד ראשי. בנוסף, שיחקה תפקיד ראשי בתור סיידי אליס בסדרת הדרמה "ספק סביר" שבוטלה באותה השנה. בשנת 2021 החלה לשחק בתפקיד הראשי של סדרת הדרמה של נטפליקס "פיירפליי ליין", בו שחקה את טולי הארט. ביוני 2006 התארסה לזמר ג'וש קלי, לאחר שהכירה אותו שנה קודם לכן כאשר השתתפה בקליפ שלו "Only You". ב-23 בדצמבר 2007 השניים נישאו. הזוג מתגורר בעיר אוקלי, יוטה. בספטמבר 2009 אימצו בני הזוג תינוקת קוריאנית בת עשרה חודשים. היא נולדה עם מום בלב ועברה ניתוח לב פתוח לפני שאומצה על ידי הייגל וקלי. באפריל 2012 הם אימצו בת נוספת, מארצות הברית. ב-20 בדצמבר 2016 נולד בנם הביולוגי הראשון. גיסה של הייגל הוא הזמר צ'ארלס קלי, חבר בלהקת ליידי אנטבלום. אתר האינטרנט הרשמי של קתרין הייגל אתר האינטרנט הרשמי של קתרין הייגל קתרין הייגל, ברשת החברתית פייסבוק קתרין הייגל, ברשת החברתית אקס (טוויטר) קתרין הייגל, ברשת החברתית אינסטגרם קתרין הייגל, סרטונים בערוץ היוטיוב קתרין הייגל, באתר פינטרסט קתרין הייגל, במסד הנתונים הקולנועיים IMDb (באנגלית) קתרין הייגל, באתר AllMovie (באנגלית) קתרין הייגל, באתר Rotten Tomatoes (באנגלית) קתרין הייגל, באתר Box Office Mojo (באנגלית) קתרין הייגל, במסד הנתונים הקולנועיים KinoPoisk (ברוסית) קתרין הייגל, באתר MusicBrainz (באנגלית) קתרין הייגל, באתר People (הקישור אינו פעיל, 5 באוקטובר 2021) קתרין הייגל, באתר Tv.com מאחורי הקלעים של הסרט "הדייט שתקע אותי" (הקישור אינו פעיל, 5 באוקטובר 2021) מיכל הניג, הזרקור: קתרין הייגל, באתר nrg‏, 13 באוגוסט 2009 דודי כספי, דודי כספי‏, קתרין הייגל: "רוצה להגיע לישראל אך מפחדת לטוס", באתר וואלה, 27 בינואר 2012 אליחי וידל, מה קרה לקריירה של קתרין הייגל?, באתר הארץ, 25 באפריל 2014 איתי א. גורביץ', להיות ביץ' רומנטית: האם קתרין הייגל מתוקה אמיתית או דיווה מהגיהנום?, באתר Xnet‏, 26 באוגוסט 2015 קתרין הייגל, באתר אנציקלופדיה בריטניקה (באנגלית) באתר(הקישור אינו פעיל, 5.10.2021) של מגזין "פיפל"